नशे से दूर रहें, नशामुक्ति अभियान से जुड़ें : बजाज
भास्कर न्यूज | नवापारा राजिम
यादव ठेठवार समाज महासभा का प्रांतीय मुख्यालय राजिम में वार्षिक अधिवेशन हुआ। सम्मेलन में प्रदेश के जिलेवार सामाजिक संगठन की समीक्षा के साथ उनकी उपलब्धियों पर चर्चा हुई। वार्षिक लेखा जोखा भी प्रस्तुत किया गया। कार्यक्रम में अपेक्स बैंक के अध्यक्ष अशोक बजाज ने नशे से दूर रहने के मशवरे के साथ नशामुक्ति अभियान में जुड़ने की प्रेरणा दी।
सामाजिक परिचर्चा के दौरान वर्तमान दौर में यादव समाज की प्रासंगिकता और महत्व पर विस्तृत चर्चा के साथ युवा पीढ़ी को यदुवंशियों की शैली और परंपरा को बनाये रखने की नसीहत दी गई। मुख्य अतिथि महिला बाल विकास मंत्री रमशीला साहू ने समाज की महिलाओं को आगे आने की प्रेरणा देते हुए रोजगारोन्मुखी कार्यक्रमों से जुड़ने के मार्ग बताते हुए उन्हें स्वावलंबी बनने प्रेरित किया। पूर्व मंत्री हेमचंद यादव ने वर्तमान परिदृश्य में समाज को नई दिशा देने कुछ महत्वपूर्ण बिंदुओं पर प्रकाश डाला। विधायक संतोष उपाध्याय, कांग्रेस के प्रदेश अध्यक्ष भूपेश बघेल, गौसेवा आयोग सदस्य रमेश यदु, नगरपंचायत अध्यक्ष पवन सोनकर, भाजपा जिला उपाध्यक्ष राजू सोनकर ने भी संबोधित किया। प्रदेश अध्यक्ष राजू यादव महासमुंद व्दारा आभार प्रदर्शन किया गया।
आयोजन में प्रदेश पदाधिकारियों में महासचिव उमेश यादव, कोषाध्यक्ष मनोज यादव, संरक्षक गोकुल यादव, आदित्य यादव, महिला प्रदेश अध्यक्ष सुनीता यादव, महासचिव केंवरा यादव सहित सभी गांवों के समाजप्रमुख उपस्थित थे।
नवापारा राजिम। सामाजिक सम्मेलन में अतिथियों को प्रतीक चिन्ह दिए गए।
सामाजिक
hin_Deva mai_Deva hin_Deva hin_Deva mai_Deva hin_Deva mag_Deva